text: Piger på fodboldskole: De skåner ikke sig selv
  23 juli 2017 kl. 17.11
  Piger på fodboldskole i Esbjerg. De skåner ikke sig selv for at kunne blive ligeså gode som idolerne på det danske EM-hold.
  DBU holder en særlig fodboldskole for børn i udsatte områder. I Esbjerg er det for eksempel området lige ved siden boldbanerne ved Præstegårdskolen.
  55 drenge og piger har haft en uge med masser af fodbold.
  Fodboldskolerne - kaldet Get2 - giver særlig gode muligheder for at deltage. Det koster nemlig kun 100 kr.
  Målet er at få børn fra udsatte områder ind i en idrætsforening. En undersøgelse viser, at det vil gavne deres skolegang, skabe større tryghed og forbedre deres livskvalitet.
  - Det enkelte barn kommer jo i centrum, når man tager sig af det. Det kan jeg godt mærke, at det betyder utrolig meget for dem, siger Verner Kold, træner, Esbjerg IF92.
  - Især de forsigtige piger har jeg set, at de har fået noget kunnen, tilføjer han.
  